Det gjorde de for at lægge pres på forhandlerne, der i øjeblikket forhandler den næste overenskomst. Arbejdsnedlæggelsen betyder masser af ventende passagerer ved stoppestederne i Aalborg. Chaufførerne kører for Nordjyllands Trafikselskab, Arriva og Citytrafik. Ifølge tillidsmand for Citytrafiks chauffører Lars Gaardbo er det planen at de faglige møder ophører kl. 17.30. Herefter kører chaufførerne igen efter de normale køreplaner.

Opsummering:
Busserne i Aalborg og flere landruter holder stille i eftermiddag. Flere hundrede chauffører har valgt at køre i garage.